
REFERAT DE APROBARE A PROIECTULUI DE HOTĂRÂRE
privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului

 „Îmbunătățirea eficienței energetice a sectorului rezidențial prin reabilitare termică a blocurilor de locuințe: str. Intrarea Doinei nr. 19-21-23-25-31”, cod SMIS 2014+:121436 

1. Descrierea situației actuale
În cadrul apelului de proiecte POR/2017/3/3.1A/2/7 REGIUNI, Axa prioritară 3, Prioritatea de investiții 3.1, Operațiunea A- Clădiri Rezidențiale, UAT Municipiul Timișoara a depus spre finanțare proiectul „Îmbunătățirea eficienței energetice a sectorului rezidențial prin  reabilitare termică a blocurilor de locuințe: str. Intrarea Doinei 19-21-23-25-31”, cod SMIS 2014+: 121436.

Cererea de finanțare și cheltuielile aferente au fost aprobate prin Hotărârea Consiliului Local nr. 674 din data de 12.12.2018, iar ulterior în data de 19.03.2019 a fost semnat Contractul de finanțare nr.  4078/19.03.2019 aferent proiectului „Îmbunătățirea eficienței energetice a sectorului rezidențial prin  reabilitare termică a blocurilor de locuințe: str. Intrarea Doinei nr. 19-21-23-25-31”, cod SMIS 2014+: 121436 între Municipiul Timișoara, în calitate de Beneficiar, Ministerul Dezvoltării Regionale și Administrației Publice, în calitate de Autoritate de Management şi Agenția pentru Dezvoltare Regională Vest, în calitate de Organism Intermediar.  

Având în vedere că :

· Documentația tehnico-economică în baza căreia a fost semnat contractul de finanțare nr. 4078/19.03.2019, a fost întocmită la faza DALI;
· În urma aplicării prevederilor Ghidul specific pentru POR 2014-2020, Axa prioritară 3, Prioritatea 3.1, Instrucțiunea nr. 112/08.03.2019 a Autorității de Management pentru POR cu privire la aplicarea prevederilor art. 71 din OUG 114/2018 actualizată, a fost necesară actualizarea Devizul general la faza de Proiect tehnic, prin Hotărârea nr. 410 din data de 21.09.2020;

· Pentru atribuirea contractului de execuție lucrări din cadrul Contractului de finanțare au fost organizate 5 proceduri de achiziție publică în perioada decembrie 2020 - noiembrie 2021, care s-au anulat din cauza neprezentării ofertanților;
· Pentru a atrage interesul operatorilor economici de a depune oferte pentru contractul de execuție lucrări, a fost necesară actualizarea Devizului General- faza PT în concordanță cu prețurile de pe piață. Drept urmare Consiliul Local a aprobat prin HCL nr. 274/14.06.2022, această actualizare, depășindu-se în acest caz valoarea contractului de finanțare
· Pentru continuarea implementării proiectului și în conformitate cu prevederile contractului de finanțare cu nr. 4078/19.03.2019, în cazul în care valoarea totală a proiectului crește, se impune aprobarea noilor valori.
2. Schimbări preconizate și rezultate așteptate
Obiectivul general al proiectului îl reprezintă creșterea eficientei energetice la blocul de locuințe din Municipiul Timișoara, str. Intrarea Doinei nr. 19-21-23-25-31 prin realizarea unor lucrări de intervenție care determină diminuarea consumurilor energetice pentru încălzirea apartamentelor, în condițiile asigurării și menținerii climatului termic interior, prin limitarea pierderilor de căldură către mediul exterior precum și ameliorarea aspectului urbanistic al localității.
În urma realizării lucrărilor de intervenții propuse prin proiect, se urmărește atingerea următorilor indicatori:
1. Îmbunătățirea condițiilor de confort termic interior pentru 170 apartamente care fac parte din clădirea rezidențială supusă reabilitării;
2. Creșterea eficientei energetice în clădirile care fac obiectul proiectului prin scăderea consumului anual specific de energie cu 189,71 kWh/mp/an;
3. Creșterea nivelului de protecție a mediului înconjurător prin scăderea emisiilor de gaze cu efect de sera cu 556,94 echivalent tone CO2.
3. Concluzii
Urmare a celor prezentate mai sus, considerăm oportună aprobarea Proiectului de hotărâre privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului „Îmbunătățirea eficienței energetice a sectorului rezidențial prin reabilitare termică a blocurilor de locuințe: str. Intrarea Doinei nr. 19-21-23-25-31”, cod SMIS 2014+: 121436.

